У рамках маніторынгу парламенцкіх выбараў наглядальнікі азнаёміліся з работай акруговых выбарчых камісій гарадоў Мінска і Магілёва, Мінскай і Віцебскай абласцей. “Фарміраванне камісій прайшло ў адпаведнасці з Каляндарным планам арганізацыйных мерапрыемстваў па падрыхтоўцы і правядзення выбараў. У склад камісій увайшлі як прадстаўнікі працоўных калектываў, грамадскіх аб’яднанняў, палітычных партый, так і простыя грамадзяне. Камісіі забяспечаны неабходнымі для работы метадычнымі дапаможнікамі. Ва ўстаноўленыя Выбарчым кодэксам тэрміны былі зарэгістраваны ініцыятыўныя групы прэтэндэнтаў у дэпутаты”, – паведамілі ў штабе.